### Beslutning

1. Drøftet.

2. Taget til efterretning.

### Sagsfremstilling

## Resume og sagens baggrund

Teknik- og Miljøudvalget og Økonomiudvalget har afholdt et dialogmøde om færgedriften til Sejerø og [adresse]. Mødet blev afholdt på Sejerø d. 30. november 2024.

Der følges her op på dialogmødet, og der lægges op til at udvalget drøfter dialogmødet, og tager opsamlingen af spørgsmål fra dialogmødet og tilhørende svar og anbefalinger til efterretning.

## Indstillinger

Chefen for Plan, Byg og Miljø indstiller, at

1. Udvalget drøfter dialogmødet.
2. Opsamlingen fra dialogmødet i bilag 1 tages til efterretning.

## Behandling

Teknik- og Miljøudvalget.

## Sagsfremstilling

Til dialogmødet om færgedrift var der 66 tilmeldte, der var deltagelse fra 12 medlemmer af Kommunalbestyrelsen samt 4 fra administrationen.

Administrationen lægger op til, at udvalget drøfter dialogmødet. Administrationen har samlet de indkomne spørgsmål og input, samt tilhørende svar og anbefalinger fra administrationen i bilag 1 til denne sag.

De gennemgående temaer på dialogmødet var følgende:

* Aflysninger af færgeafgange.

* Kommunikation ved aflysninger. (behandles i separat sag)

* Ønske om en tættere dialog, og en omorganisering af det nuværende ”Dialogforum for færgedrift”.

* Levetidsforlængelse, færgernes tekniske tilstand og hyppige nedbrud blev drøftet. I denne forbindelse blev færgernes fremtid, og plan for levetidsforlængelse, også drøftet. På Teknik- og Miljøudvalgets næste møde, sættes der en sag på om levetidsforlængelse af færgerne.

## Økonomiske konsekvenser

Ingen.